en en en en is is en en en is is en vi is is is pt en sv is is is is is is is is is is is is is is is is is is is sv en en es fr is is pt en fr is is is is is is en is is is is is en is is is is is is en eo en en cs en is pt en en is is is is en is is is is is is is is is is is en eo en en is en is pt en en is is is is en is en is is is is is is is is sv en en el is is hbs_lat pt en is is hbs_lat is is is is is is is is is en is is is is hbs_lat is is is is is is ca en en is is is is is is nb et is is is en is is is sq is is is is is is is is is is is it is da is is is is is is is is is is is is is is is fi la is is is is is is en is is is is is is is is is is is hbs_lat is is is pt sk et is is is is is is is is is is is is is is is is is is is is is es is is cs is is is is is is et is is is de is en is fr is cs de is es de is en hbs_lat is gl ro fr es is is is is is is is is hu en
Page not found | Bonafide Lögmenn
Fyrsta viðtal er án endurgjalds. Bókaðu tíma í síma 533-5577 eða sendu póst á bonafide@bonafide.is.
Opunartími Bonafide lögmanna er í sumar frá 9-12 og 13 - 16.
Hjá Bonafide lögmönnum vinnur öflugur og samheldinn hópur starfsfólks sem leggur metnað sinn í að finna bestu úrlausn mála.
Lúðvík Bergvinsson er Vestmannaeyingur fæddur árið 1964. Hann stofnaði Bonafide lögmenn árið 2009 ásamt Sigurvini Ólafssyni. Þar áður hafði Lúðvík setið á þingi í 14 ár. Hann var kosinn á Alþingi árið 1995 og var þingmaður Suðurlands, síðar Suðurkjördæmis, allt til ársins 2009.  Hann var formaður þingflokks Samfylkingarinnar 2007-2009. Á árum sínum sem þingmaður sat Lúðvík í ýmsum nefndum, þar á meðal menntamálanefnd, landbúnaðarnefnd, sérnefnd um stjórnarskrármál, sjávarútvegsnefnd, samgöngunefnd, allsherjarnefnd, efnahags- og viðskiptanefnd, kjörbréfanefnd, félagsmálanefnd, utanríkismálanefnd og Þingvallanefnd. Hann sat í auðlindanefnd forsætisráðherra á árunum 1998-2000. Lúðvík var í Íslandsdeild VES þingsins árin 1999-2003 og í Íslandsdeild þingmannanefndar EFTA árin 2003-2007.
Lúðvík er mikill golfáhugamaður; spilar golf, horfir á golf og ferðast til útlanda til að spila golf. Hann spilaði einnig knattspyrnu með ÍBV og Akranesi á sínum tíma og heldur sér við með fótboltaæfingum og lyftingum.
Helstu starfssvið Lúðvíks eru fjármögnunarsamningar, stjórnsýsluréttur, fjármuna- og félagaréttur, verðbréfamarkaðsréttur, ábyrgðamál, orku- og auðlindaréttur með sérstakri áherslu á vatnsréttindi og sjávarútveg. Einnig starfar hann á sviði slysa- og skaðabótaréttar, sakamála, fasteignaréttar, verðbréfamarkaðsréttar, höfundarréttar og í greiðsluaðlögunarmálum. Málflutningur tekur drjúgan tíma í starfi Lúðvíks.  Lúðvík hefur réttindi til að flytja mál fyrir Héraðsdómi og Landsrétti.
Meistarapróf í lögfræði frá Háskóla Íslands 1991
Skipstjórnarréttindi á 30 tonna skip
Héraðsdómslögmaður hjá Bonafide lögmönnum frá 2009
Formaður þingflokks Samfylkingarinnar 2007 - 2009
Bæjarfulltrúi í Vestmannaeyjum 2002 - 2006
Þingmaður Suðurlands, síðar Suðurkjördæmis, 1995-2009
Yfirlögfræðingur í umhverfisráðuneytinu 1994 - 1995
Deildarstjóri hjá Rannsóknarlögreglu ríkisins 1993 - 1994
Fulltrúi bæjarfógeta, síðar sýslumanns, í Vestmannaeyjum 1991 - 1994
Sigurvin Ólafsson er Vestmannaeyingur fæddur árið 1976. Hann stofnaði Bonafide lögmenn árið 2009 ásamt Lúðvík Bergvinssyni.
Sigurvin er eflaust þekktastur fyrir fótboltaiðkun sína, enda varð hann nokkrum sinnum á ferlinum Íslandsmeistari í knattspyrnu. Hann er líka mikill golfáhugamaður og forgjöfin lækkar um leið og sólin hækkar.
Sigurvin hefur birt fjölda greina á netmiðlinum Pressunni, þar sem honum er meðal annars hugleikin framkoma fjármálafyrirtækja gagnvart einstaklingum og fyrirtækjum í uppgjörinu eftir hrun.
Helstu starfssvið Sigurvins eru fjármuna- og félagaréttur, almennur samninga- og kröfuréttur, neytendaréttur, uppgjör gengistryggðra samninga, ábyrgðamál, fasteignaréttur, greiðsluaðlögun og málflutningur, auk sakamála. Málflutningur tekur drjúgan tíma í starfi Sigurvins.
Meistarapróf í lögfræði frá Háskólanum í Reykjavík 2007
Héraðsdómslögmaður hjá Bonafide lögmonnum frá 2009
Lögfræðingur og lögmaður hjá Juris 2007 - 2009
Fréttamaður hjá fréttastofu Ríkisútvarpsins 2005
Garðsláttumaður 2000 - 2005
Knattspyrnumaður 1993 - 2007
Kolbrún Arnardóttir er fædd árið 1986 og er Árbæingur.  Áður en Kolbrún kom til starfa hjá Bonafide lögmönnum starfaði hún m.a. hjá Arion banka og Actavis.
Kolbrún er tæknisérfræðingurinn á stofunni og þegar eitthvað bjátar á í þeim málum er kallað á Kolbrúnu. Helstu áhugamál hennar eru útivist, ferðalög og alls kyns íþróttir.
Helstu starfssvið Kolbrúnar eru skiptaréttur, innheimta, sifjamál, slysa- og skaðabótaréttur, upplýsingaréttur, neytenda- og bankaréttur, íþróttaréttur o.fl..
Málflutningsréttindi fyrir héraðsdómi 2016
Meistarapróf í lögfræði frá Háskóla Íslands 2013
BA-próf í lögfræði frá Háskóla Íslands 2011
Héraðsdómslögmaður hjá Bonafide lögmönnum frá 2016
Lögfræðingur hjá Bonafide lögmönnum 2012 - 2016
Laganemi á lögfræðisviði Arion banka 2010-2012
Starfsmaður í skráningardeild hjá Actavis 2006 - 2008
Þóra Gunnarsdóttir er Reykvíkingur fædd árið 1965.
Hún er skrifstofustjóri Bonafide lögmanna.
Þóra annast daglegan rekstur Bonafide lögmanna.
BA-próf í félagsfræði frá Háskóla Íslands 2004
Skrifstofustjóri Bonafide lögmanna frá 2009
Verkefnastjóri hjá Kvikmyndamiðstöð Íslands 2004 - 2009
Innkaup á erlendu sjónvarpsefni fyrir Stöð 3, Wizja TV og RÚV 1996 - 2002
Innlend dagskrárgerð og innkaup á erlendu sjónvarpsefni 1986 - 1996 hjá Stöð 2
Aníta er fædd árið 1987 og uppalin í Vestmannaeyjum þar sem hún býr.
Aníta starfaði áður hjá Lögmannsstofu Vestmannaeyja á sumrin á árunum 2008-2013.  Auk þess hefur hún starfað hjá Sýslumanninum í Kópavogi og Sýslumanninum í Vestmannaeyjum við almenn skrifstofustörf á lögfræðisviði.
Helstu áhugmál Anítu eru auðvitað útivist og golf, enda stutt að fara á einn fallegasta golfvöll landsins.
Helstu starfssvið Anítu eru skattaréttur, félagaréttur, fjármunaréttur með áherslu á einstaklinga, eignaréttur, auðlindaréttur, sifja- og erfðaréttur, skiptastjórn og innheimta.
Málflutningsréttindi fyrir héraðsdómi 2016
Meistarapróf í lögfræði frá Háskólanum í Reykjavík 2013
Héraðsdómslögmaður hjá Bonafide lögmönnum frá 2016
Lögfræðingur hjá Bonafide lögmönnum 2015 - 2016
Lögmannsstofa Vestmannaeyja - almenn skrifstofu- og lögfræðistörf 2008 - 2013
Íslandsbanki Vestmannaeyjum - gjaldkeri 2013
Sýslumaðurinn í Vestmannaeyjum - almenn skrifstofustorf á lögfræðisviði 2012
Sýslumaðurinn í Kópavogi - 2007
Varaformaður aðalstjórnar ÍBV íþróttafélags frá 2015
Varamaður í framkvæmda- og hafnarráði Vestmannaeyja frá 2014
Varamaður í stjórn Lífeyrissjóðs Vestmannaeyja frá 2013
Starfssvið Bonafide lögmanna er víðfeðmt líkt og lögfræðin. Við tökum að okkur mál fyrir einstaklinga, fyrirtæki, sveitarfélög, stofnanir, stjórnsýsluna og erlend fyrirtæki. Ekkert verkefni er of lítið eða of stórt fyrir Bonafide lögmenn.
Hér eru nokkur dæmi um þau svið lögfræðinnar sem við leggjum áherslu á:
kaup og sala fyrirtækja
samruni og yfirtaka fyrirtækja
GREINAR & ÁHUGAVERT EFNI
Sigurvin og vaxtavextirnir -
Réttarríkið og endurútreikningur gengistryggðra lána eru höfundi ofarlega í huga. Pressan.is 15. febrúar 2016.
Telur játningar afar óáreiðanlegar -
Skýrslutökur vegna rannsóknar endurupptökunefndar vegna endurupptökubeiðnar dómfelldu í Guðmundar- og Geirfinnsmálinu í Héraðsdómi Reykjavíkur í janúar 2016.
Elín Hrefna nýr eigandi -
Elín Hrefna Ólafsdóttir lögmaður kom inn sem nýr eigandi hjá Bonafide lögmönnum í byrjun árs 2015.
Aníta Óðinsdóttir, nýr liðsmaður Bonafide lögmanna. -
Eyjafréttir tóku viðtal við Anítu Óðinsdóttur í Eyjum.
Bonafide lögmenn opna skrifstofu í Vestmannaeyjum -
Eyjar.net voru á staðnum. Meðfylgjandi eru myndir frá opnuninni.
Geta ólögleg lán verið í vanskilum? -
Sigurvin Ólafsson og Lúðvík Bergvinsson, birt á Pressunni 15. ágúst 2012.
Má þetta? - Sigurvin Ólafsson, birt á Pressunni 19.janúar 2015.
Slæm Lýsing (Staðfest) - Sigurvin Ólafsson, birt á Pressunni 12.janúar 2015.
Slæm Lýsing - Sigurvin Ólafsson, birt á Pressunni 15. ágúst 2014.
Opið bréf til þeirra sem tóku gengislán eða gerðu gengistryggða bílasamninga - Sigurvin Ólafsson, birt á Pressunni 13. febrúar 2014.
Meðfylgjandi er gjaldskrá Bonafide lögmanna.  Fyrsti fundur hjá okkur er ávallt án endurgjalds.
Vakin er athygli á því að í ákveðnum málum kann að vera mögulegt að óska eftir gjafsókn eða eftir atvikum að fá réttaraðstoð úr tryggingum. Ef mál eru þess eðlis að þau kunni að fullnægja skilyrðum til gjafsóknar eða réttaraðstoðar aðstoðum við umbjóðendur við að kanna rétt þeirra.
Hægt er að óska eftir því að samið verði sérstaklega um verð í tengslum við ákveðin verk.
Tímagjald hjá Bonafide lögmönnum er kr. 21.500.- til  32.500.- pr. klukkustund.
Bonafide lögmenn áskilja sér rétt til að bæta við álagi á tímagjald í ákveðnum tilfellum, t.d. þegar vinnu þarf að inna af hendi með mjög stuttum fyrirvara, á frídögum, á erlendu tungumáli o.þ.h.
Gjald fyrir mót (mætingu) við fyrirtöku á dómsmáli, aðför, nauðungarsölumeðferð, kyrrsetningu, lögbanns- eða löggeymslugerðir og útburðar og innsetningaraðgerðir er kr. 9.000.- auk virðisaukaskatts.
Tímagjald vegna vinnu fyrir erlenda aðila er Eur 200 – 320.
Í málum þar sem munnlegur flutningur fer fram eða gagnaöflun fer fram eftir þingfestingu skal þóknun vera sem hér segir:
Grunngjald skal vera kr. 200.000.- auk 15% af stefnufjárhæð og vöxtum, allt að kr. 6.000.000.-, 10% af næstu 10.500.000.- og 7,5% af því sem umfram er.
Reikna skal þóknun af samanlagðri fjárhæð höfuðstóls og vaxta.
Þóknun fyrir málflutning getur aldrei orðið lægri en sem nemur tímagjaldi skv. tímaskráningu Bonafide lögmanna.
Dæmdur málskostnaður hefur ekki áhrif á þóknun lögmanns, nema um það sé sérstaklega samið.
Þóknun fyrir skjalagerð við stofnun félaga er kr. 80.000.- auk umsamið tímagjald.
Þóknun fyrir gerð erfðaskrár er kr. 40.000.- auk umsamið tímagjald.
Þóknun fyrir gerð kaupmála er kr. 50.000.- auk umsamið tímagjald.
Þóknun fyrir gerð húsaleigusamninga er kr. 40.000.- auk umsamið tímagjald.
Þóknun fyrir gerð skuldabréfa, tryggingabréfa, veðleyfis, veðbandalausnar, umboðs og sambærilegra skjala er kr. 45.000.-
Afrit af gögnum til hlutaðeigandi aðila eftir að máli er lokið kostar kr. 5.000.-
Bonafide lögmenn áskilja sér rétt á að krefjast fyrirframgreiðslu á hluta þóknunar, áður en vinna við málið hefst.
Grunngjald kr. 30.000.- en við það bætist:
25% af fyrstu kr. 75.000.-
20% af næstu 75.000.-
15% af næstu kr. 200.000.-
10% af næstu kr. 750.000.-
5% af næstu 7.500.000.-
4% af næstu 50.000.000.-
3% af því sem umfram er.
Innheimtuþóknun skal reikna af samanlagðri fjárhæð höfuðstóls og vaxta nema um annað sé samið.
Greiða skal allan útlagðan kostnað til viðbótar við tímagjald, þar með talið ferða- og aksturskostnað og kostnað vegna opinberra gjalda, læknisvottorða og matsgerða.  Greiði Bonafide lögmenn útlagðan kostnað er heimilt að leggja allt að 10% álag ofan á fjárhæðina.
Skráningargjald er fast gjald, kr. 2.700.-  sem lagt er á alla reikninga. Í gjaldinu felst skráning í gagnagrunn og málaskrár Bonafide lögmanna og bókhaldsforrit.
Við allar fjárhæðir bætist við virðisaukaskattur eins og hann er á hverjum tíma.
Reykjavík, 1. janúar 2016
SÍMI + 354 533-5577
FAX + 354 533-5578
BÍLASTÆÐI ERU Í BÍLASTÆÐAHÚSINU TRAÐARKOTI, HVERFISGÖTU 20, GEGNT ÞJÓÐLEIKHÚSINU.
SÍMI + 354 533-5577
FAX + 354 533-5578
Skrifstofa Bonafide lögmanna er opin kl. 9-12 og 13-17 alla virka daga. Ef þú þarft að ná tali af okkur utan þess tíma er þér velkomið að hringja í síma 699-7923 eða senda tölvupóst á bonafide@bonafide.is.
Fylla þarf út reiti merkta með stjörnu *